Galway (grofovija)

Okrug Golvej (engleski: County Galway, irski: Contae na Gaillimhe) je jedan od 32 istorijska okruga na ostrvu Irskoj, smešten u njegovom zapadnom delu, u pokrajini Konot. Danas je okrug Golvej jedan od 26 zvaničnih okruga Republike Irske, kao osnovnih upravnih jedinica u državi. Sedište okruga je istoimeni grad Golvej, koji je upravno izdvojen iz okruga, ali i dalje vrši uloga okružnog sedišta. Položaj i granice okruga Okrug Golvej se nalazi u zapadnom delu irskog ostrva i Republike Irske i graniči se sa: sever: okrug Mejo, severoistok: okrug Roskomon, istok: okrug Ofali, jugozapad: okrug Tiperari, jug: okrug Kler, zapad: Atlantski okean. Prirodni uslovi Golvej je po prostranstvu jedan od najvećih irskih okruga - zauzima 2. mesto među 32 okruga. Okrugu pripadaju i Aranska ostrva. Reljef: Okrug Golvej se sastoji dve sasvim različite celine. Zapadni deo okruga je brdsko-planinski, a tu se i nalazi najviši vrh okruga, Benbon, visok 729 m. Najpoznatija planina je Tvelv Bens. Istočni deo okruga je ravničarski, nadmorske visine 50–100 m. Stoga je okrug poznat kao poljoprivredno područje. Klima Klima u okrugu Golvej je umereno kontinentalna sa izrazitim uticajem Atlantika i Golfske struje. Stoga grad odlikuje blaga i veoma promenljiva klima. Vode: Okrug Golvej je bogat vodama. Okrug ima dugu obalu ka Atlantiku na zapadu i jugozapadu. Postoji više manjih reka, od kojih je najpoznatija reka Korib, je otoka istoimenog jezera. U okrugu postoji i niz jezera, od kojih su najveće i poznatije jezero Korib, istovremeno i drugo po veličini u Irskoj. Stanovništvo Po podacima sa Popisa 2011. godine na području okruga Golvej živelo je oko 250 hiljada stanovnika, većinom etničkih Iraca. Ovo je za 80% manje nego na Popisu 1841. godine, pre Irske gladi i velikog iseljavanja Iraca u Ameriku. Međutim, poslednje tri decenije broj stanovnika okruga raste po stopi od približno 1% godišnje. Gustina naseljenosti - Okrug Golvej ima gustinu naseljenosti od oko 40 st./km², što je za trećinu manje od državnog proseka (oko 60 st./km²). Istočni i južni delovi okruga je bolje naseljeni nego zapad. Jezik: Oko 20% okružnog stanovništva naseljava Područja irskog jezika (zapadni deo okruga), gde je jedino irski jezik u zvaničnoj upotrebi. U ostatku okruga se ravnopravno koriste engleski i irski jezik. Povezano Irski okruzi Golvej (grad) Vanjske veze www.galway.ie Zvanična stranica Okruga Golvej